Rådets holdning med henblik på vedtagelse af Europa-Parlamentets og Rådets forordning om instrumentet for finansiel støtte til grænseforvaltning og visa som en del af Fonden for Integreret Grænseforvaltning

2018/0249 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om instrumentet for finansiel støtte til grænseforvaltning og visa som en del af Fonden for Integreret Grænseforvaltning

1.Sagsforløb

Forslag fremsendt til Europa-Parlamentet og Rådet

(dokument COM(2018) 473 final – 2018/0249 COD): 12. juni 2018 Udtalelse afgivet af Det Europæiske Økonomiske og Sociale Udvalg: 17. oktober 2018 Europa-Parlamentets førstebehandlingsholdning vedtaget: 13. marts 2019 Rådets delvise generelle indstilling vedtaget: Rådets generelle indstilling vedtaget: Trilog, hvor der blev opnået foreløbig enighed, afholdt: Rådets holdning vedtaget: 7. juni 2019 12. oktober 2020 10. december 2020 14. juni 2021

2.Formålet med Kommissionens forslag

Dette forslag er en del af pakken vedrørende den flerårige finansielle ramme (FFR) for perioden efter 2020, som Kommissionen fremsatte i maj 2018. Fælles foranstaltninger vedrørende personers passage af de indre grænser, grænsekontrol ved de ydre grænser samt den fælles visumpolitik sikrer, at Unionens mål om fri bevægelighed inden for et område med frihed, sikkerhed og retfærdighed opfyldes.

På den baggrund foreslog Kommissionen at oprette en fond som efterfølger til Fonden for Intern Sikkerhed for perioden 2014-2020 ved at oprette et instrument for grænseforvaltning og visa (IGFV) som en del af Fonden for Integreret Grænseforvaltning (FIGF). Den anden del af FIGF består af et instrument for toldkontroludstyr. Formålet med Kommissionens forslag om instrumentet for toldkontroludstyr var at anerkende den rolle, som toldmyndighederne spiller i forbindelse med beskyttelse af alle vores grænser (sø-, luft-, land- og postknudepunkter), samtidig med at de letter handelen og beskytter borgerne mod farlige og falske varer.

Oprettelsen af en særlig fond for integreret grænseforvaltning er en afspejling af, at både grænseforvaltning og intern sikkerhed er prioriteter, som hver især fortjener særlige eller mere målrettede EU-finansieringsinstrumenter.

Den effektive beskyttelse af EU's ydre grænser er afgørende for at kunne forvalte fremtidige udfordringer og sikre intern sikkerhed. Dette er også afgørende for at kunne opretholde et Schengenområde uden kontrol ved de indre grænser.

Gennem de senere år er der blevet indført en række foranstaltninger til at håndtere de umiddelbare udfordringer og lægge hele det nødvendige fundament for at sikre stærke og intelligente grænser.

IGFV vil støtte denne løbende indsats og yderligere øge støtten til at sikre vores ydre grænser med fokus på:

(a)mere støtte til medlemsstaternes indsats for at sikre EU's ydre grænser

(b)at sikre, at store IT-systemer til brug i grænseforvaltning er solide og kan fungere gnidningsløst med hinanden og med nationale systemer

(c)at sikre, at EU's fælles visumpolitik tilpasses skiftende sikkerhedsproblemer, udfordringer i forbindelse med migration og nye muligheder, som skabes af den teknologiske udvikling.

Der bør fortsat ydes finansiel støtte til medlemsstaterne med henblik på opbygning og udvidelse af deres kapacitet på disse områder og en styrkelse af samarbejdet, herunder med de relevante EU-agenturer. Desuden vil det bidrage til at sikre et ensartet beskyttelsesniveau ved grænserne ved at afhjælpe de nuværende forskelle mellem medlemsstaterne, der skyldes geografisk beliggenhed og forskelle i de tilgængelige kapaciteter og ressourcer.

IGVF vil give større fleksibilitet sammenlignet med den tidligere programmeringsperiode og samtidig sikre, at finansieringen kanaliseres mod Unionens prioriteter og foranstaltninger med en væsentlig merværdi for Unionen. Nye mekanismer for tildeling af midler mellem delt, direkte og indirekte forvaltning vil tage hånd om de nye udfordringer og prioriteter. Heri indgår en såkaldt tematisk facilitet, der giver forskellige muligheder så vidt angår gennemførelsesmetoderne i løbet af programmeringsperioden.

3.Bemærkninger til Rådets holdning